ડિસેમ્બર એન્ડિંગ બધા માટે ખાસ હોય છે વર્ષ પૂરૂ થવાનો થાક અને નવા વર્ષને આવકારવાનો ઉત્સાહ હોય છે. ત્યારે અમદાવાદમાં પણ વિવિધ કાર્યક્રમો યોજાઈ રહ્યા છે. જે શહેરીજનોને તેમના રસ રૂચિ પ્રમાણે આનંદ આપશે. સાહિત્ય રસિકો માટે લિટરેચર ફેસ્ટિવલ તો સંસ્કૃતિને માણવાના શોખીનો માટે આદિવાસી મેળો, વાચક રસિકો માટે ગૂજરાત વિદ્યાપીઠમાં પુસ્તક મેળો જ્યારે યુવાનો માટે કાંકરિયા કાર્નિવલ, તો ખાણીપીણીના ચટાકિયાઓ માટે ફૂડ ફેસ્ટિવલ પણ યોજવામાં આવ્યા છે. જે તમારા વીકેન્ડ સુધારી દેશે. ત્યારે 31મી ડિસેમ્બરના રોજ અમદાવાદમાં જ પાંચ મોટી ઇવેન્ટ થઇ રહી છે. આ તમામ ઇવેન્ટ તમારા વીકેન્ડની સાથે સાથે વર્ષના છેલ્લા દિવસોની મજાને બવેડી કરશે.